**VIATGER DAVANT UN MAR DE BOIRA**

Sóc un amant de la pintura. Imagino que això es deu a la meva absoluta incapacitat per dibuixar o pintar. Admiro profundament a la gent que té aquest do i és capaç de mostrar-se a través del seu art.

Tots tenim gustos i persones que podríem qualificar com a preferits  i si hagués de triar un pintor se'ns dubte seria Caspar David Friedrich. Té moltíssimes obres que em fascinen però el seu "Viatger davant un mar de boira" és l'obra amb la que més m'identifico. Inclou molts elements que em fascinen: l'home i la natura, la soledat, els paisatges, el romanticisme etc. Així que vaig decidir posar música a aquest quadre intentant fer una definició musical i textual de l'obra.

**LLETRA**

Vent, el vent li escup a la cara,
li fa moure els cabells,
desfilats com la llana.

Viatja, viatges entre la boira,
fa de catifa als seus peus,
pintada per la tardor.

Planeja, improvisant el seu pla,
en soledat compartida,
amb Gaia i d'altres amants.

I neda, per sobre el mar blanquinós,
teixit de núvols de sucre,
tramats per tons agrisats.

**I se sent, petit i sense sentit,
dins l'univers natural,
salvatge per explorar.**

**Ho fa orfe, vol caminar fins lluna,**

**Cavalca sense muntura,**

**Per arribar al seu podi allà al cel.**

Contempla, un infinit no cromàtic,
mostra un aspecte enigmàtic,
dins un miratge romàntic.

I el bàcul, dóna fermesa al seu jo,
un equilibri al triangle,
que traça el seu contorn.

**I se sent, petit i sense sentit...**

S'inventa temps per caminar,
per avançar i no arribar mai.

Ell no mostra mai la cara,
doncs forma part de l'essència natural.